
ZAVOD ZA HITNU MEDICINU

DUBROVAČKO-NERETVNASKE ŽUPANIJE
Broj: 01-1/1-26-34/1
Dubrovnik, 15.09.2026.g.

Na temelju članka 28. Statuta Zavoda za hitnu medicinu Dubrovačko-neretvanske županije i članka 5. Pravilnika o mjerilima za prijam specijalizanata, ravnatelj Zavoda za hitnu medicinu Dubrovačko-neretvanske županije, objavljuje
NATJEČAJ ZA PRIJAM SPECIJALIZANTA
I. Zavod za hitnu medicinu Dubrovačko-neretvanske županije raspisuje natječaj za prijam i upućivanje na specijalizaciju iz 

· hitne medicine – jedan (1) izvršitelj/izvršiteljica.

II. Opći uvjeti: 

–    zdravstveni radnik sa završenim integriranim preddiplomskim i diplomskim studijem zdravstvenog usmjerenja,

–    odobrenje za samostalan rad (licenca).
III. Uz pisanu prijavu na natječaj potrebno je dostaviti sljedeće dokaze o ispunjavanju uvjeta i dokumente:

–   životopis,

–    presliku domovnice,

–    presliku diplome Medicinskog fakulteta,

· presliku potvrde o položenome stručnom ispitu,

· presliku odobrenja za samostalan rad,
· presliku prijepisa položenih ispita na studiju,

–    presliku potvrde o prosjeku ocjena tijekom studija te duljini trajanja studija,

–    presliku nagrada za vrijeme studija,

–    presliku potvrde o statusu poslijediplomskog doktorskog studija,

· popis objavljenih radova i kopije radova,

· presliku ugovora o radu ako je pristupnik radio u primarnoj zdravstvenoj zaštiti,

· presliku radne knjižice ili elektronički zapis s podacima o radnom stažu i radnom odnosu HZZMO (ne starije od 3 mjeseca do dana objave natječaja),
· uvjerenje o nekažnjavanju (ne starije od 30 dana do dana objave ovog natječaja).
IV.  Na natječaj se mogu javiti osobe oba spola.
Pozivaju se kandidati koji ostvaruju prednost prilikom zapošljavanja, sukladno čl. 102. st. 1. – 3. Zakona o hrvatskim braniteljima iz Domovinskog rata i članovima njihovih obitelji (NN 121/17) da dostave dokaze iz čl. 103. st. 1. navedenog zakona u svrhu ostvarivanja prava prednosti prilikom zapošljavanja. Popis dokumenata potrebnih za ostvarivanje prednosti prilikom zapošljavanja dostupni su na poveznici Ministarstva hrvatskih branitelja: https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403.                                                                                                                        Kandidati koji se pozivaju na pravo prednosti prilikom zapošljavanja, sukladno čl. 9 Zakona o profesionalnoj rehabilitaciji i zapošljavanju osoba s invaliditetom (NN 157/13 i NN 152/14) dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.                                                                                                                                    Podnošenjem prijave na natječaj, kandidati natječaja izričito su suglasni da Zavod za hitnu medicinu Dubrovačko-neretv. županije kao Voditelj zbirke osobnih podataka, može prikupljati, koristiti i dalje obrađivati podatke u svrhu provedbe natječajnog postupka, sukladno odredbama Zakona o zaštiti osobnih podataka (NN, br. 106/12 – pročišćeni tekst) i Opće uredbe o zaštiti podataka (EU) 2016/679. 

Prijavom na natječaj – dajete privolu za obradu vaših osobnih podataka u svrhu provođenja postupka izbora kandidata za specijalizaciju iz hitne medicine, a u skladu s odredbama Opće uredbe o zaštiti podataka (EU) 2016/679.

Bodovanje i razgovor obavlja se samo za one kandidate koji su podnijeli potpunu dokumentaciju.

Prilikom odaziva na razgovor kandidati su obvezni predočiti izvornike svih dokumenata.

Nepotpune i nepravodobne zamolbe neće se razmatrati niti će podnositelji nepotpunih prijava biti pozvani na dopunu prijave.

Odabir kandidata vrši se sukladno kriterijima utvrđenim Pravilnikom o mjerilima za prijam specijalizanata. 
Odluka o izboru specijalizanta javno će se objaviti na oglasnoj ploči i internetskoj stranici Zavoda najkasnije u roku od 20 dana od dana obavljenog razgovora s Povjerenstvom.
V. Pisane prijave na natječaj s obveznim prilozima, podnose se na adresu: Zavod za hitnu medicinu Dubrovačko-neretvanske županije županije, Dr. Ante Šercera 4B, 20000 Dubrovnik, s naznakom »Prijava na natječaj za specijalističko usavršavanje iz hitne medicine« u roku od 8 dana od objave natječaja. Prijave s nepotpunom dokumentacijom i nepravodobne prijave neće se razmatrati.






        RAVNATELJ







        Luka Lulić, dipl. iur. 


